Τηλεϊατρική: Δημιουργούμενες έννομες σχέσεις και αστική ευθύνη
Creators: name: Τσουμάνη, Αικατερίνη Αλκιβιάδη
Publisher: name: Aristotle University of Thessaloniki
Year: 2016
Subjects: τηλεϊατρική
έννομες σχέσεις
αστική ευθύνη
Telemedicine
legal relations
civil liability

description: Η εξέλιξη της τεχνολογίας των μέσων της πληροφορικής και των επικοινωνιών αποτελεί αναμφισβήτητα ένα γεγονός το οποίο επηρεάζει διάφορους τομείς, μεταξύ των οποίων και τον τομέα της υγείας. Από τη μια, ο γιατρός, όπως και κάθε επαγγελματίας υγείας, οφείλει να πράξει το καλύτερο δυνατό προς όφελος του ασθενούς του χρησιμοποιώντας όλα τα μέσα που του παρέχει η τεχνολογία. Από την άλλη, τα μέσα της πληροφορικής και των επικοινωνιών συνδράμουν στην παροχή ιατρικής φροντίδας σε ασθενείς που κατοικούν σε δυσπρόσιτες και απομακρυσμένες περιοχές. Έτσι, γεννήθηκε η τηλεϊατρική. Με τις εφαρμογές της εξασφαλίζεται μια πιο ολοκληρωμένη παροχή ιατρικών υπηρεσιών από απόσταση. Εφαρμόζεται παγκοσμίως, ωστόσο, για την ελληνική πραγματικότητα, το φαινομενικά μεγάλο κόστος εξοπλισμού, η ελλιπής τεχνογνωσία των επαγγελματιών υγείας στον χειρισμό των μηχανημάτων τηλεϊατρικής και η απουσία ενός νομοθετήματος που να ορίζει τις έννομες σχέσεις καθώς και την αστική ευθύνη των εμπλεκομένων, αποτελούν τροχοπέδη στην εφαρμογή του σημαντικού αυτού επιτεύγματος. Η παρούσα εργασία χωρίζεται σε πέντε μέρη. Στο πρώτο μέρος οριοθετείται η έννοια της τηλεϊατρικής, διαχωρίζοντάς την από άλλες μορφές τηλεματικής υγείας και επιχειρείται η νομική θεμελίωση της τηλεϊατρικής, στο Σύνταγμα, το νόμο και σε ευρωπαϊκά νομοθετικά κείμενα. Αναφέρονται ακόμα οι ειδικότητες της ιατρικής στις οποίες εφαρμόζεται η τηλεϊατρική καθώς και ο απαιτούμενος τεχνολογικός εξοπλισμός. Το δεύτερο μέρος πραγματεύεται τους στόχους, τα πλεονεκτήματα και τα μειονεκτήματα της τηλεϊατρικής, ενώ δεν θα μπορούσε να λείπει ειδική μνεία περί του αν συμβαδίζει η εφαρμογή της τηλεϊατρικής με τις αρχές της βιοηθικής. Στο ίδιο μέρος ακολουθεί ιστορική αναδρομή της τηλεϊατρικής, αναφορά των προγραμμάτων τηλεϊατρικής που εφαρμόζονται κατά καιρούς στην Ελλάδα καθώς και προβληματισμοί για το μέλλον της τηλεϊατρικής στην Ελλάδα. Στο τρίτο μέρος, γίνεται αναφορά στη σύμβαση ιατρικής αγωγής και κατόπιν αναλύονται οι δημιουργούμενες έννομες σχέσεις στο πλαίσιο της τηλεϊατρικής. Στο τέταρτο μέρος παρουσιάζεται η ιατρική πράξη και τα νομιμοποιητικά αυτής στοιχεία, η ενημέρωση και η συναίνεση του ασθενούς, το ιατρικό σφάλμα ως νόμιμος λόγος ευθύνης γενικότερα αλλά και ειδικότερα στο πλαίσιο της τηλεϊατρικής, καθώς και η αστική ευθύνη κάθε προσώπου που εμπλέκεται στην παροχή ιατρικών υπηρεσιών από απόσταση. Στο πέμπτο και τελευταίο μέρος της εργασίας γίνεται λόγος για τα ζητήματα ασφαλείας στις εφαρμογές της τηλεϊατρικής και ειδικότερα για τον ηλεκτρονικό φάκελο υγείας, την προστασία των προσωπικών δεδομένων και το ιατρικό απόρρητο.
description: The evolution of Information and Communications Technology (ICT) is without a doubt a fact that affects several areas; among them the health sector. On the on hand, a doctor’s duty, as well as any health professional’s duty, is to offer the best treatment possible to his patient using all the technological means available. On the other hand, Information and Communications Technology (ICT) contributes to the provision of clinical medical care to patients that reside in inaccessible and remote areas. Thus, telemedicine is born. Its applications ensure a complete access to medical services from a distance. Many countries apply telemedicine, but in Greece, the apparent high equipment cost, the health professionals’ lack of technological knowledge concerning the operation of telemedicine’s equipment and the absence of a legislation that defines the legal relationships as well as the liability of the people involved, constitute a hindrance to this important achievement. This thesis consists of five parts. The first part defines the meaning of telemedicine, differentiating it from other health telematic forms and there is an attempt to establish a legal foundation of telemedicine in the constitution, the law and the european legislation. In addition, the medical specialties in which telemedicine can be applied is mentioned, as well as the technological equipment needed. The second part deals with the objectives, the advantages and disadvantages of telemedicine and of course whether the application of telemedicine complies with the principals of bioethics. Furthermore, the second part mentions the history of telemedicine and its programs that are occasionally applied in Greece as well as the concerns for the future of telemedicine in Greece. The third part refers to the medical treatment agreement act and the analysis of the established legal relationships in telemedicine. The fourth part presents the medical act and the patient’s information and consent as elements that legalize the medical act, the medical error as the cause of the legal responsibility, generally and especially in telemedicine as well. Additionally, this part presents the civil liability of every single person involved to the provision of distance medical care. In the fifth and final part this thesis points out the security issues in telemedicine and especially the protection of personal data and medical confidentiality.